pythainlp/thai-wiki-dataset-v4 huggingface dataset:
ผู้สำเร็จราชการออสเตรเลีย

ผู้สำเร็จราชการออสเตรเลีย หรือเรียกอย่างเป็นทางการว่า ผู้สำเร็จราชการแห่งเครือรัฐออสเตรเลีย  เป็นผู้สำเร็จราชการในประเทศออสเตรเลียแทนพระมหากษัตริย์ออสเตรเลีย ซึ่งปัจจุบันคือสมเด็จพระเจ้าชาลส์ที่ 3 พระมหากษัตริย์ทรงแต่งตั้งผู้สำเร็จราชการตามคำกราบบังคมทูลของ[[นายกรัฐมนตรีออสเตรเลีย]] ผู้สำเร็จราชการเป็นประธาน[[สภาบริหารส่วนกลาง (ออสเตรเลีย)|สภาบริหารส่วนกลาง]]และเป็นผู้บัญชาการสูงสุดของ[[กองทัพออสเตรเลีย]] งานของผู้สำเร็จราชการคือแต่งตั้งรัฐมนตรี แต่งตั้งตุลาการ แต่งตั้งผู้แทนทางทูต อนุมัติกฎหมายที่รัฐสภาเห็นชอบ ออกหมายเลือกตั้ง และมอบเครื่องราชอิสริยาภรณ์
ตั้งแต่ปี ค.ศ. 1901 จนถึง ค.ศ. 1965 ผู้สำเร็จราชการเกือบทั้งหมดเป็นชนชั้นสูงชาวอังกฤษ ซึ่งประกอบด้วย[[บารอน]] 6 คน [[ไวเคานต์]] 3 คน [[เอิร์ล]] 2 คน และ[[เจ้าชาย]] 1 พระองค์ หลังจากนั้นเป็นต้นมา ผู้สำเร็จราชการทั้งหมดล้วนแต่เป็นชาวออสเตรเลียโดยกำเนิด และมีผู้สำเร็จราชการสองคนที่เป็นสตรี ส่วนผู้สำเร็จราชการคนปัจจุบันคือ [[แซม มอสทิน]]
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ [[แม่แบบ:คอมมอนส์-หมวดหมู่]]</comment>
 <origin>4294190</origin>
 <model>wikitext</model>
 <format>text/x-wiki</format>
เจมส์ สตอร์ม

เจมส์ อัลเลน คอกซ์ (James Allen Cox) หรือที่รู้จักกันดีภายใต้ชื่อบนสังเวียนว่า เจมส์ สตอร์ม (James Storm) นักมวยปล้ำอาชีพชาวอเมริกัน เกิดวันที่ 1 มิถุนายน ค.ศ. 1977 ปัจจุบันเซ็นสัญญากับGFW เคยจับคู่กับบ็อบบี รูด ในนามของเบียร์มันนี ยังเคยเป็นแชมป์โลก TNAมาแล้ว ในปี 2015 เขาได้มาร่วมปล้ำในNXT ของสมาคมWWE
ผลงาน.
1
2
กรมสรรพสามิต

กรมสรรพสามิต เป็นหน่วยงานระดับกรม สังกัดกระทรวงการคลัง เป็นหน่วยงานที่ดำเนินการจัดเก็บ ภาษีสรรพสามิต เป็นภาษีที่จัดเก็บจากสินค้าและบริการซึ่งมีเหตุผลสมควรที่จะต้องรับภาระภาษีสูงกว่าปกติ เช่น บริโภคแล้วอาจก่อให้เกิดผลเสียต่อสุขภาพและศีลธรรมอันดี มีลักษณะฟุ่มเฟือย และสินค้าและบริการที่ได้รับผลประโยชน์เป็นพิเศษจากกิจการของรัฐ เป็นต้น
ประวัติ.
การจัดเก็บภาษีสรรพสามิตในประเทศไทย สันนิษฐานว่ามีการจัดเก็บตั้งแต่สมัยกรุงสุโขทัยเป็นราชธานีแต่ไม่มีหลักฐาน แต่พบหลักฐานปรากฏว่าในสมัยกรุงศรีอยุธยาตอนปลาย รัชกาลสมเด็จพระเจ้าปราสาททอง ราว พ.ศ. 2178 มีกฎหมายลักษณะพระธรรมนูญกำหนดว่าได้เก็บอากรจากสุรา โดยมิได้กำหนดอัตราและวิธีการจัดเก็บอย่างไร แต่ปรากฏหลักฐานชัดเจนในสมัยสมเด็จพระนารายณ์มหาราช
ภาษีสรรพสามิตของไทย มีต้นกำเนิดมาจาก ฝิ่น และสุรา ซึ่งมีหน่วยงานที่รับผิดชอบการจัดเก็บภาษีดังกล่าวแยกจากกัน คือ กรมฝิ่น และกรมสุรา
ใน พ.ศ. 2474 กรมสุราได้รับมอบหมายให้เป็นผู้ควบคุมและจัดเก็บภาษีไม้ขีดไฟที่ทำขึ้นในราชอาณาจักรอีกอย่างหนึ่งด้วย จึงมีการเปลี่ยนชื่อกรมจากเดิมเป็น "กรมสรรพสามิตต์" เมื่อวันที่ 17 กุมภาพันธ์ พ.ศ. 2474 และได้ทรงพระกรุณาโปรดเกล้าฯ แต่งตั้งหม่อมเจ้าจิตรโภคทวี เกษมศรี ดำรงตำแหน่งอธิบดีกรมสรรพสามิตต์ เป็นคนแรก
ในปี พ.ศ. 2476 ได้มีพระราชกฤษฎีกาจัดวางระเบียบกรมในกระทรวงการคลัง ให้แยกงานสรรพสามิตต์และงานฝิ่นออกจากกรมสรรพากร แล้วรวมกันเป็น “กรมสรรพสามิตต์และฝิ่น” และในปีเดียวกันนั้นได้มีพระราชบัญญัติปรับปรุงกระทรวง ทบวง กรม พ.ศ. 2476 ให้แก้นาม “กรมสรรพสามิตต์และฝิ่น” เป็น “กรมสรรพสามิต" เป็นต้นมา
โทมาทีน

โทมาทีน  เป็นสารไกลโคแอลคาลอยด์ที่พบในลำต้นและใบของมะเขือเทศ ("Solanum lycopersicum") มีสูตรเคมีคือ C50H83NO21 มีลักษณะเป็นผลึกของแข็งสีขาวที่อุณหภูมิและความดันมาตรฐาน โทมาทีนมีคุณสมบัติฆ่าเชื้อรา และต้านเชื้อจุลินทรีย์ แต่มีจุลินทรีย์บางชนิดที่สามารถสร้างเอนไซม์โทมาทิเนส (tomatinase) เพื่อใช้เปลี่ยนโครงสร้างของโทมาทีนได้
โทมาทีนใช้เป็นตัวทำปฏิกิริยาในการตกตะกอนของคอเลสเตอรอล และเป็นสารเสริมฤทธิ์ (adjuvant) ทางภูมิคุ้มกันที่มีความเกี่ยวข้องกับแอนติเจนโปรตีน
ท่าอากาศยานนานาชาติอังโตนีอู การ์ลูช โชบิง

ท่าอากาศยานนานาชาติอังโตนีอู การ์ลูช โชบิง , (IATA: GIG, ICAO: SBGL) หรือชื่อเก่าที่นิยมเรียกกันคือ ท่าอากาศยานนานาชาติกาเลเอา เป็นท่าอากาศยานที่ใหญ่ที่สุดของประเทศบราซิล และเป็นหนึ่งในสองท่าอากาศยานของนครรีโอเดจาเนโร อย่างไรก็ตาม แม้ว่าสนามบินแห่งนี้จะใหญ่ที่สุดในบราซิลในแง่พื้นที่ แต่ก็มีปริมาณผู้โดยสารมากอยู่ในอันดับ 4 ของประเทศ ซึ่งท่าอากาศยานในบราซิลที่มีผู้โดยสารมากที่สุดคือท่าอากาศยานนานาชาติกวารุลยุสในเซาเปาโล 
สนามบินแห่งนี้เดิมมีชื่อว่า "กาเลเอา" (Galeão) ซึ่งเป็นชื่อของชายหาดที่อยู่หน้าอาคารผู้โดยสารหลังเก่า ก่อนที่ต่อมาในปี พ.ศ. 2542 จะเปลี่ยนไปตั้งชื่อตาม อังโตนีอู การ์ลูช โชบิง นักร้องผู้บุกเบิกเพลงแนวบอสซาโนวา
แบร์นฮาร์ทที่ 7 แห่งลิพเพอ

แบร์นฮาร์ทที่ 7 แห่งลิพเพอ  ประสูติเมื่อ 4 ธันวาคม ค.ศ. 1428 เป็นผู้ปกครองราชรัฐลิพเพอ ตั้งแต่ปี ค.ศ. 1429 จนกระทั่งเสียชีวิต แบร์นฮาร์ทมีชื่อเล่นว่า "เบลลิโคซุส" ("ผู้ชื่นชอบในการทำสงคราม")
ชีวิต.
เขาเป็นบุตรชายคนโตของพระเจ้าซิโมนที่ 5 แห่งลิพเพอ ภรรยาชื่อ มากาเร็ต แห่งเบราน์ชไวน์–กรูเบินฮาเกิน แบร์นฮาร์ท ทรงครองราชย์เมืองลิพเพอ ในปี ค.ศ. 1429 ก่อนวันเกิดปีแรกของเขา ดังนั้น จึงมีการแต่งตั้งผู้สำเร็จราชการ ซึ่งเป็นผู้ปกครองของลุงอ็อตโต ลุงของเขา ภายหลังอ็อตโตเสียชีวิตในปี ค.ศ. 1446 ลุงของเขา หัวหน้าบาทหลวง ดีทริชที่ 2 แห่งโคโลญ ได้รับการแต่งตั้งเป็นผู้สำเร็จราชการ
สวรรคต.
แบร์นฮาร์ทที่ 7 แห่งลิพเพอสวรรคตเมื่อ 2 เมษายน ค.ศ. 1511 รวมพระชนม์ 82 พรรษา ซิโมนที่ 5 จึงขึ้นครองราชย์เป็นพระมหากษัตริย์แห่งราชรัฐลิพเพอองค์ต่อไป
มอริซ กรีน (นักกรีฑา)

มอริซ กรีน (23 กรกฎาคม พ.ศ. 2517 —) เป็นอดีตนักวิ่งระยะสั้นชาวอเมริกัน ถนัดการวิ่งระยะ 100 เมตร และ 200 เมตร เขาได้เหรียญจากกีฬาโอลิมปิก 4 เหรียญ และชิงแชมป์โลกอีก 5 เหรียญ และเขาเป็นอดีตเจ้าของสถิติโลกในระยะ 100 เมตรด้วยเวลา 9.79 วินาที
ประวัติ.
มอริซ กรีน เกิดในแคนซัสซิตี รัฐแคนซัส และได้เข้าเรียนที่โรงเรียนมัธยมปลายชเลเกิลเอฟแอล "(F. L. Schlagle High School)"
ในปี พ.ศ. 2538 เขาได้มีส่วนร่วมในการแข่งขันระดับนานาชาติครั้งแรกของเขาในการแข่งขันชิงแชมป์โลก ในกอเทนเบิร์ก ประเทศสวีเดน แต่เขาไม่ผ่านการคัดเลือกในรอบก่อนรองชนะเลิศ ในประเภท 100 เมตร
ในปี พ.ศ. 2542 กรีนสามารถคว้าแชมป์ในการแข่งขันชิงแชมป์โลก ในประเภท 100 เมตร นอกจากนี้เขายังได้แชมป์ในประเภท 200 เมตร การแข่งขันกีฬาโอลิมปิกฤดูร้อน 2000 เขาได้รับเหรียญทองโอลิมปิกครั้งแรก แต่ในประเภท 200 เมตร เขามีอาการบาดเจ็บรบกวนจึงทำให้เขาไม่สามารถลงทำการแข่งขันได้
ในปี พ.ศ. 2542 เขาได้สร้างสถิติโลกในระยะ 100 เมตรด้วยเวลา 9.79 วินาที (ความเร็วลม +0.1 เมตร/วินาที) ต่อจากโดโนแวน เบลีย์ ที่ทำไว้ 9.84 วินาที (ความเร็วลม +0.7 เมตร/วินาที) นอกขากนี้กรีนกับเบลีย์ได้สร้างสถิติโลกคู่กันในระยะ 50 เมตร และเขาได้สร้างสถิติโลกในระยะ 60 เมตรด้วยเวลา 6.39 วินาที 
ในปี พ.ศ. 2547 ในการแข่งขันโอลิมปิกฤดูร้อน 2004 กรีนได้เพียงเหรียญทองแดงในประเภท 100 เมตร และเหรียญเงินผลัด 4×100 เมตร โดยช้ากว่าทีมชาติสหราชอาณาจักรเพียง 0.01 วินาที
ซะอูด บิน รอชิด อัลมุอัลลา

ซะอูด บิน รอชิด อัลมุอัลลา (เกิดเมื่อวันที่ 1 ตุลาคม 2495) เป็นประมุขแห่งรัฐอุมม์อัลไกไวน์ และยังเป็นสมาชิกสภาสูงสุดของสหรัฐอาหรับเอมิเรตส์ พระองค์เป็นพระราชโอรสของรอชิด บิน อะห์มัด อัลมุอัลลาที่ 3 พระองค์ได้ทรงเป็นผู้ครองรัฐอุมม์อัลไกไวน์ตั้งแต่วันที่ 2 มกราคม พ.ศ. 2552 ภายหลังบิดาสิ้นพระชนม์
ประวัติ.
เชคซะอูดประสูติเมื่อวันที่ 1 ตุลาคม 2495 ทรงได้รับการศึกษาระดับประถมศึกษาในรัฐอุมม์อัลไกไวน์ ก่อนจะทรงเข้าโรงเรียนมัธยมศึกษาในเลบานอน เขาจบการศึกษาระดับปริญญาตรี สาขาเศรษฐศาสตร์ จากมหาวิทยาลัยไคโร ประเทศอียิปต์ ในปี 2517
เชคซะอูดทรงดำรงตำแหน่งรัฐมนตรีต่างประเทศของสหรัฐอาหรับเอมิเรตส์ในปี 2517 และทรงปฏิบัติงานในศาลประจำรัฐอุมม์อัลไกไวน์ในปี 2520 พระองค์ทรงได้รับการแต่งตั้งเป็นผู้บัญชาการกองตำรวจประจำรัฐอุมม์อัลไกไวน์ในปี 2522 และได้ทรงดำรงตำแหน่งหัวหน้าศาล (ดีวาน) ประจำรัฐอุมม์อัลไกไวน์ และทรงได้รับการสถาปนาเป็นมกุฎราชกุมารในปี 2525
โรงเรียนกู่สวนแตงพิทยาคม

โรงเรียนกู่สวนแตงพิทยาคม เป็นโรงเรียนรัฐบาลประจำอำเภอบ้านใหม่ไชยพจน์ จังหวัดบุรีรัมย์ เปิดสอนในระดับชั้นมัธยมศึกษา ประเภทสหวิทยา สังกัดสำนักงานเขตพื้นที่การศึกษามัธยมศึกษา เขต 32 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อ วันที่ 2 มีนาคม พ.ศ. 2527 โรงเรียนมีเนื้อที่ 88 ไร่ 2 งาน 42 ตารางวา บริเวณทิศตะวันออกของโบราณสถานปรางค์กู่สวนแตง ซึ่งเป็นสถานที่ท่องเที่ยวสำคัญของอำเภอบ้านใหม่ไชยพจน์
ประวัติ.
"โรงเรียนกู่สวนแตงพิทยาคม" ได้รับการอนุมัติให้จัดตั้งเป็นโรงเรียนโดยชวน หลีกภัย รัฐมนตรีว่าการกระทรวงศึกษาธิการ เมื่อวันที่ 2 มีนาคม พ.ศ. 2527 จัดการเรียนการสอนประเภทสหศึกษา สังกัดกองการมัธยมศึกษา กรมสามัญศึกษา กระทรวงศึกษาธิการ เปิดทำการเรียนการสอนเมื่อวันที่ 16 พฤษภาคม พ.ศ. 2527 ผู้บริหารโรงเรียนคนแรกชื่อ เรืองศิลป์ สิริสุวลักษณ์ ผู้อำนวยการโรงเรียนกู่สวนแตงพิทยาคม รักษาการในตำแหน่งครูใหญ่โรงเรียน ต่อมาเมื่อวันที่ 7 มิถุนายน พ.ศ. 2527 กรมสามัญศึกษา ได้แต่งตั้งนายวสินัย เสร็จวัฒนารักษ์ มาดำรงตำแหน่งครูใหญ่เป็นคนแรก จำนวนนักเรียนที่เปิดสอนในปีแรก มีจำนวน 3 ห้องเรียน 151 คน สถานที่เรียนครั้งแรกได้อาศัยศาลาวัดราษฎร์ศรัทธาธารและหอประชุมโรงเรียนบ้าน ก.ม.ศูนย์ เป็นสถานที่เรียนในช่วงแรก และได้รับความอนุเคราะห์ครูจากโรงเรียนพุทไธสง จำนวน 5 คน มาจัดทำการเรียนการสอนชั่วคราว ต่อมากรมสามัญศึกษาได้บรรจุครูจำนวน 6 คน มาปฏิบัติหน้าที่ในการเรียนการสอนนักเรียนเป็นการถาวร ในเดือนกันยายน พ.ศ. 2527 และได้ย้ายมาจัดตั้งโรงเรียนในที่ดินสาธารณประโยชน์ จำนวน 88 ไร่ 2 งาน 42 ตารางวา บริเวณทิศตะวันออกของโบราณสถานปรางค์กู่สวนแตง จนถึงปัจจุบัน
วันที่ 7 กรกฎาคม พ.ศ. 2547 โรงเรียนกู่สวนแตงพิทยาคม ได้ย้ายมาสังกัดสำนักงานเขตพื้นที่การศึกษาบุรีรัมย์ เขต 4 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ปี พ.ศ. 2554 โรงเรียนกู่สวนแตงพิทยาคม ได้ย้ายมาสังกัดสำนักงานเขตพื้นที่การศึกษามัธยมศึกษา เขต 32 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ปัจจุบันโรงเรียนกู่สวนแตงพิทยาคม ตั้งอยู่เลขที่ 120 หมู่ที่ 1 ชุมชน ก.ม.ศูนย์ ถนนอรุณประเสริฐ ตำบลหนองแวง อำเภอบ้านใหม่ไชยพจน์ จังหวัดบุรีรัมย์ เปิดทำการเรียนการสอนตั้งแต่ระดับมัธยมศึกษาปีที่ 1-6 มีเขตพื้นที่บริการการศึกษา ครอบคลุมพื้นที่อำเภอบ้านใหม่ไชยพจน์ทั้งอำเภอ
กองทัพแห่งชาติเขมร

กองทัพแห่งชาติเขมร (FANK), เป็นกำลังทหารแห่งชาติของสาธารณรัฐเขมร ระหว่าง ค.ศ. 1970 ถึง ค.ศ.1975 โดยมีรากฐานมาจากกองทัพกัมพูชา (FARK) โดยรับแบบธรรมเนียมทางทหารมาจากกองทัพฝรั่งเศส.
เชิงอรรถ.
<templatestyles src="Reflist/styles.css" />
กองทัพปฎิวัติประชาชนกัมพูชา

กองทัพปฏิวัติประชาชนกัมพูชา หรือ กองทัพปฏิวัติประขาชนเขมร, (KRA) เป็นกำลังทหารแห่งชาติของสาธารณรัฐประชาชนกัมพูชา
เชิงอรรถ.
<templatestyles src="Reflist/styles.css" />
กรมอนามัย

กรมอนามัย  เป็นหน่วยงานของรัฐบาลไทย ระดับกรม สังกัดกระทรวงสาธารณสุข ตั้งอยู่ที่ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี
ประวัติ.
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าให้ตราพระราชบัญญัติปรับปรุงกระทรวง ทบวง กรม พ.ศ. ๒๔๙๕ ดังประกาศในราชกิจจานุเบกษา เล่ม ๖๙ ตอนที่ ๑๖ วันที่ ๑๑ มีนาคม ๒๔๙๕ โดยเปลี่ยนชื่อจากกระทรวงการสาธารณสุข เป็นกระทรวงสาธารณสุข และกรมสาธารณสุข เป็นกรมอนามัย ซึ่งพระราชบัญญัติดังกล่าวมีผลบังคับใช้นับแต่วันถัดจากวันประกาศในราชกิจจานุเบกษาเป็นต้นไป ด้วยเหตุนี้กรมอนามัยจึงถือเอาวันที่ ๑๒ มีนาคม ๒๔๙๕ เป็นวันสถาปนากรมอนามัย
กรมอนามัย กระทรวงสาธารณสุข มีพัฒนาการมาเป็นเวลายาวนาน มีการเปลี่ยนแปลงอำนาจหน้าที่การบริหารจัดการและการแบ่งส่วนราชการให้เหมาะสมสอดคล้องกับสภาพเศรษฐกิจ สังคม การปกครองและสิ่งแวดล้อม และที่สำคัญคือให้เท่าทันกับสภาพปัญหาสาธารณสุขและระบบสุขภาพในยุคโลกาภิวัตน์ ในปีพ.ศ. ๒๕๔๕ รัฐบาลมีนโยบายปฏิรูประบบราชการ จึงมีการถ่ายโอนบุคลากรและภารกิจบางส่วนของกรมอนามัยให้กับกระทรวงทรัพยากรธรรมชาติ และสิ่งแวดล้อม ตามกฎกระทรวงแบ่งส่วนราชการกรมอนามัย กระทรวงสาธารณสุข พ.ศ. ๒๕๔๕ ประกาศ ณ วันที่ ๙ ตุลาคม ๒๕๔๕
บอยเฟรนด์

บอยเฟรนด์  หมายถึง เพื่อนชาย เพื่อนเพศชายที่มีความสัมพันธ์เชิงรักใคร่หรือทางเพศ
นอกจากนี้ บอยเฟรนด์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อีปอลิต แมฌ-มูเรียส

อีปอลิต แมฌ-มูเรียส (24 ตุลาคม ค.ศ. 1817 – 31 พฤษภาคม ค.ศ. 1880) เป็นนักเคมีชาวฝรั่งเศส เกิดในปี ค.ศ. 1817 ที่เมืองดรากีญ็อง (Draguignan) เขามีชื่อเกิดว่า "อีปอลิต แมฌ" แต่ภายหลังนำนามสกุลของมารดามาต่อท้าย เมื่ออายุได้ 21 ปี แมฌทำงานที่ร้านขายยาของโรงพยาบาลออแตล-ดีเยอและเริ่มตีพิมพ์ผลงานด้านเคมี
ช่วงคริสต์ทศวรรษ 1860 แมฌหันมาสนใจการแปรรูปไขมัน จนในปี ค.ศ. 1869 เขาได้คิดค้นเนยเทียมหรือมาร์การีน จากการผสมไขมันวัวและนมขาดมันเนย ผลงานดังกล่าวทำให้แมฌได้รับพระราชทานรางวัลจากจักรพรรดินโปเลียนที่ 3 สองปีต่อมา เขาขายสิทธิบัตรให้กับบริษัทของอันโตนียึส โยฮันเนิส ยืร์เคินส์ (Antonius Johannes Jurgens) นักธุรกิจชาวดัตช์ ซึ่งต่อมารวมกิจการกับบริษัทอื่นกลายเป็นบริษัทยูนิลีเวอร์ในปัจจุบัน
แมฌเสียชีวิตที่กรุงปารีสในปี ค.ศ. 1880
ขุนลัวะอ้ายก้อม

ขุนลัวะอ้ายก้อม เป็นผีหลวงหรือผีใหญ่ที่ดูแลบริเวณพระธาตุช่อแฮทั้งหมดตามความเชื่อของชาวแพร่ โดยในบริเวณนี้เดิมเป็นที่อยู่ของชาวลัวะมาก่อน ในตำนานพระธาตุช่อแฮ ขุนลัวะได้เกิดแรงศรัทธาจากการที่พระพุทธเจ้าฉันหมากที่ทำให้เมาโดยไม่เป็นอันตราย พระพุทธเจ้าได้มอบเส้นเกศาให้ขุนลัวะ ขุนลัวะจึงนำมาใส่ผอบฝังไว้ ต่อมาเมื่อพระพุทธเจ้าปรินิพพานจึงได้นำพระธาตุส่วนกระดูกศอกข้างซ้ายมาไว้ที่นี่ 
ศาลของขุนลัวะอ้ายก้อมอยู่ในปริเวณใกล้เคียงกับพระธาตุช่อแฮ ทุกปีก่อนถึงงานไหว้พระธาตุช่อแฮในวันขึ้นห้าค่ำ เดือนหกเหนือ จะมีพิธีไหว้ขุนลัวะอ้ายก้อม ของไหว้ที่สำคัญคือหมากพลู ข้าวตอก ดอกไม้ ข้าวสาร เหล้า และน้ำเขียว
วิชิต ไพรอนันต์

วิชิต ไพรอนันต์ (Vichit Praianan) หรือชื่อในวงการมวยไทยคือ วิชิต ลูกบางปลาสร้อย เจ้าของฉายา ฉลามขาว เป็นอดีตยอดนักมวยไทยและนักมวยสมัครเล่น เขาเป็นแชมป์สนามมวยลุมพินีในประเภทมวยไทยและเป็นเจ้าของเหรียญเงินในการแข่งขันกีฬาเอเชียนเกมส์และมวยชิงแชมป์เอเชีย เขาเข้าร่วมโอลิมปิกฤดูร้อน 1972 ในรุ่นไลต์เวท โดยเขาแพ้เจมส์ บุสเซม
ประวัติ.
วิชิตเกิดเมื่อวันที่ 16 ตุลาคม 2494 ที่จังหวัดชลบุรี โดยเริ่มฝึกมวยไทยเมื่ออายุ 13 ปี กับค่ายลูกบางปลาสร้อย โดยได้รับอิทธิพลจากพี่ชายคือวิสันต์ ไกรเกรียงยุค เจ้าของฉายาสุริยาบ้าเลือด
ระเบียบ แสงนวล

ระเบียบ แสงนวล (Rabieb Sangnual) เกิดเมื่อ 5 พฤษภาคม พ.ศ. 2493 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นเวลเตอร์เวท รอบแรกได้บาย รอบที่สอง ชนะ คาร์ล กัชวินด์ ที่สวิตเซอร์แลนด์ เมื่อ 30 สิงหาคม พ.ศ. 2515 รอบสาม แพ้ กึนเทร์ ไมเออร์ จากเยอรมันตะวันตก เมื่อ 1 กันยายน พ.ศ. 2515 ได้เหรียญเงินเอเชียนเกมส์ ครั้งที่ 8 ที่ ประเทศไทย พ.ศ. 2521 ในรุ่นไลท์มิดเดิลเวท และได้เหรียญทองซีเกมส์ครั้งที่ 6 ที่ประเทศมาเลเซีย พ.ศ. 2514 ในรุ่นไลท์มิดเดิลเวท และได้เหรียญทองในรุ่นเดียวกันนี้อีกในซีเกมส์ครั้งที่ 7 ที่ประเทศสิงคโปร์ พ.ศ. 2516 และซีเกมส์ครั้งที่ 9 ที่ ประเทศมาเลเซีย พ.ศ. 2520
วัดพระนอน (จังหวัดแม่ฮ่องสอน)

วัดพระนอน ตั้งอยู่ในเขต ตำบลจองคำ อำเภอเมืองแม่ฮ่องสอน จังหวัดแม่ฮ่องสอน ตั้งอยู่ทางทิศตะวันตกของตัวเมืองแม่ฮ่องสอน ติดบริเวณเชิงเขาทางขึ้นวัดพระธาตุดอยกองมู ชื่อวัดพระนอน ได้ตั้งชื่อให้เหมาะสมกับการที่มีองค์พระนอนที่ใหญ่ที่สุดของจังหวัดแม่ฮ่องสอน ได้ประดิษฐานอยู่ในศาลาการเปรียญ (วิหาร) ของวัดพระนอน
วัดนี้มีมาอยู่ก่อนแล้ว เดิมทีสถานที่ตั้งของวัดนี้เป็นป่าเขา และเป็นที่อาศัยของสัตว์ป่านานาชนิด ต่อมาเมื่อเมืองขยายขึ้นก็กลายเป็นวัดในเมือง วัดพระนอนเป็นวัดที่สำคัญเป็นที่ประดิษฐานองค์พระนอนองค์ใหญ่ ศิลปะแบบไทใหญ่ ขนาดยาว 11 เมตร 99 เซนติเมตร สร้างโดยศรัทธา "พญาสิงหนาทราชา" เจ้าเมืององค์แรกของเมืองแม่ฮ่องสอน เมื่อวันพฤหัสบดีที่ 17 มีนาคม พ.ศ. 2418 ได้รับพระราชทานวิสุงคามสีมา พุทธศักราช 2469 วัดพระนอนแห่งนี้ได้รับการยกย่องและยอมรับนับถือให้เป็นสถานที่ศักดิ์สิทธิ์และเป็นปูชนียสถานคู่บ้านคู่เมืองแม่ฮ่องสอน และเป็นวัดที่มีเจ้าอาวาสอยู่ประจำมาตั้งแต่ พุทธศักราช 2430 จนถึงปัจจุบัน
ปูชนียวัตถุของวัด ได้แก่ พระพุทธรูปปางนั่งสมาธิและพระทรงเครื่องต่าง ๆ รวมถึงพระบัวเข็ม พระสีวลี รูปปั้นเจ้าแม่กวนอิม นอกจากนี้ภายในห้องเก็บของโบราณ ยังมีหนังสือพระไตรปิฎกและวัตถุโบราณ ถ้วยโถโอชามและของใช้สอยของชาวญี่ปุ่นสงครามโลกครั้งที่สอง ส่วนทางด้านหลังวัดมีสิงห์คู่สองตัวยืนคู่กัน เชื่อกันว่าชานกะเลและเจ้านางเมี๊ยะเป็นผู้สร้างและบริเวณฝั่งตรงกันข้ามจะมีเจดีย์ 2 หลังเป็นศิลปะแบบพม่าข้างในเจดีย์หลังแรกมีพระพุทธรูป 1 องค์ และเจดีย์หลังที่ 2 มีพระพุทธรูปแบบพม่า 4 องค์ ซึ่งด้านหน้าเจดีย์หลังที่ 2 นี้มีพระพุทธรูปองค์ใหญ่นั่งสมาธิอยู่กลางแจ้ง
วัดจอมสวรรค์

วัดจอมสวรรค์ หรือวัดจองเหนือ เป็นวัดโบราณในจังหวัดแพร่ สร้างโดยชาวพม่าและไทใหญ่ อยู่ในป่ารกครึ้ม ต่อมาพ่อเฒ่ากันตีและนายฮ้อยคำ พ่อค้าชาวไทใหญ่ได้เดินทางมาพบและเกิดความเลื่อมใสจึงได้บูรณะ โดยได้รับการสนับสนุนจากชาวไทใหญ่ในจังหวัดแพร่ และได้อพยพมาอยู่เป็นหมู่บ้านเรียกว่าหมู่บ้านใหม่ ในสมัยเจ้าหลวงพิมพิสารเมื่อ พ.ศ. 2415 นายจองนั่นตาเป็นผู้เข้ามาสร้างเพิ่มเติมจนสำเร็จ และสร้างเจดีย์แบบพม่าไว้ 
วัดจอมสวรรค์ตั้งอยู่ในตำบลทุ่งกวาว อำเภอเมืองแพร่ จังหวัดแพร่ ห่างจากศาลากลางจังหวัดประมาณ 1 กิโลเมตร สร้างขึ้นในช่วงระหว่างปี พ.ศ. 2443 ถึง พ.ศ. 2455 โดยช่างฝีมือชาวพม่าที่อพยพเข้ามาในช่วงที่มีการค้าขายไม้สักเฟื่องฟู ตัวอาคารหลักของวัดสร้างด้วยไม้สักทั้งหลัง มีลักษณะสถาปัตยกรรมแบบไทใหญ่ หลังคาซ้อนชั้นประดับด้วยลวดลายฉลุไม้และสีทองแดงแดงอันเป็นเอกลักษณ์ ภายในมีพระพุทธรูปและภาพจิตรกรรมฝาผนังที่สะท้อนถึงศิลปะพม่าผสมผสานกับวัฒนธรรมท้องถิ่น วัดแห่งนี้เคยเป็นศูนย์กลางของชุมชนชาวไทใหญ่ในพื้นที่ และแม้ปัจจุบันจะมีผู้มาเยือนน้อย แต่ยังคงเปิดให้เข้าชมทุกวันตั้งแต่เวลา 08.00 น. ถึง 16.30 น.
วัดจอมสวรรค์ได้รับการขึ้นทะเบียนเป็นโบราณสถานแห่งชาติเมื่อปี พ.ศ. 2533 และถือเป็นหนึ่งในวัดไม้สักที่มีความโดดเด่นด้านศิลปกรรมแบบพม่าในภาคเหนือของประเทศไทย
เฮลโล (เพลงอะเดล)

"เฮลโล"  เป็นเพลงของนักร้องและนักแต่งเพลงชาวอังกฤษ อะเดล ออกจำหน่ายวันที่ 23 ตุลาคม ค.ศ. 2015 โดยสังกัดเอกซ์แอลเรคอดิงส์ เป็นซิงเกิลแรกจากสตูดิโออัลบั้มที่สาม "25" (2015) หลังจากออกเพลง "สกายฟอล" อะเดลหยุดพักงานนาน 3 ปี ในระหว่างพัก เธอหมดแรงบันดาลใจในฐานะนักเขียน และจัดเวลาทำงานในสตูดิโอใหม่ หลังจากนั้น อะเดลกลับเข้าสตูดิโอและพบกับโปรดิวเซอร์ เกร็ก เคิร์สติน ระหว่างนั้นอะเดลประสบความสำเร็จและร่วมกันเขียนเพลง "เฮลโล" กับเคิร์สติน โดยเคิร์สตินเป็นผู้ผลิตเพลงให้ด้วย "เฮลโล" เป็นเพลงแนวโซลเปียโนบัลลาด มีเนื้อเพลงเล่าถึงความอาลัยอาวรณ์และความเสียใจ
เพลงได้รับคำยกย่องเป็นสากลจากนักวิจารณ์เพลง ซึ่งเปรียบเทียบกับงานเพลงก่อนหน้าที่ชื่นชอบ "เฮลโล" ประสบความสำเร็จในต่างประเทศ ขึ้นอันดับหนึ่งใน 22 ประเทศ รวมถึงประเทศของตนด้วย กลายเป็นซิงเกิลอันดับหนึ่งเพลงที่สองบนชาร์ตซิงเกิลแห่งสหราชอาณาจักร ตามหลังเพลง "ซัมวันไลก์ยู" และมียอดขายสัปดาห์แรกมากที่สุดในรอบสามปี ในสหรัฐอเมริกา "เฮลโล" เปิดตัวที่อันดับหนึ่งบนชาร์ตบิลบอร์ดฮอต 100 เป็นเพลงที่สี่ของอะเดลและทำลายสถิติมากมาย รวมถึงยอดขายดิจิทัลประจำสัปดาห์ดีที่สุดในสหรัฐอเมริกาด้วย
มิวสิกวิดีโอกำกับโดยซาเวียร์ โดแลน และนำแสดงโดยอะเดล และทริสตัน ไวลส์ วิดีโอทำลายสถิติวีโวหลังจากทำยอดผู้ชมได้ 27.7 ล้านครั้งใน 24 ชั่วโมงแรก ก่อนหน้านี้คือเพลง "แบดบลัด" ของเทย์เลอร์ สวิฟต์ ที่ทำได้ 20.1 ล้านครั้งในกรอบเวลาเดียวกัน วิดีโอยังทำลายสถิติยอดผู้ชม 100 ล้านครั้งโดยใช้เวลาน้อยที่สุดในวีโว ก่อนหน้านี้คือเพลง "เร็กกิงบอล" ของไมลีย์ ไซรัส อะเดลส่งเสริมเพลงด้วยการแสดงสดหลายครั้ง รวมถึงการแสดงเพลงในรายการตอนพิเศษ "อะเดลแอตเดอะบีบีซี" ออกอากาศทางช่องบีบีซี
ยศทหารกองทัพบกอียิปต์

ประวัติ.
ยศทหารในกองทัพบกอียิปต์ที่ใช้อยู่ในปัจจุบัน ได้มีการแก้ไขเพิ่มเติมเมื่อ ค.ศ.1952 ภายหลังการปฏิวัติอียิปต์ ค.ศ. 1952 โดยเปลี่ยนจากมงกุฎเป็นตราแผ่นดิน (รูปนกอินทรีแห่งเศาะลาฮุดดีน) โดยคงเอกลักษณ์มาจากสมัยราชอาณาจักร
สัญญาบัตร.
เจ้าหญิงลัลลา ลาติฟะฮ์

เจ้าหญิงฮัจญา ลัลลา ลาติฟะฮ์ สกุลเดิม อะมะฮ์ซูน (เบอร์เบอร์: ⵍⴰⵍⵍⴰ ⵍⴰⵟⵉⴼⴰ ⴰⵎⵃⵣⵓⵏ; พ.ศ. 2489 – 29 มิถุนายน พ.ศ. 2567) อดีตพระราชชายาในสมเด็จพระราชาธิบดีฮะซันที่ 2 และเป็นพระราชชนนีในสมเด็จพระราชาธิบดีมุฮัมมัดที่ 6 แห่งโมร็อกโก โดยพระองค์ถูกเรียกขานว่า "พระชนนีแห่งมวลเจ้าฟ้า" (mother of the royal children) 
ทั้งนี้พระองค์ได้รับการคุ้มครองด้านสิทธิส่วนบุคคลสูงยิ่งโดยเฉพาะในประเทศโมร็อกโก หนังสือพิมพ์โมร็อกโกฉบับหนึ่งที่มีชื่อว่าอัลอะยัม (Al Ayam) เคยพยายามที่จะเผยแพร่พระรูปของพระองค์อันขัดต่อกฎหมายโมร็อกโก (สอดคล้องกับพระราชกฤษฎีกาว่าด้วยสื่อสิ่งพิมพ์ พ.ศ. 2499 ที่ระบุว่าห้ามมิให้เผยแพร่พระฉายาลักษณ์หรือพระรูปของเชื้อพระวงศ์โดยมิได้รับพระบรมราชานุญาต)
พระประวัติ.
เจ้าหญิงลัลลา ลาติฟะฮ์ มีพระนามเดิมว่า ฟาฏิมะฮ์ อะมะฮ์ซูน เป็นธิดาของผู้นำชาวเบอร์เบอร์เผ่าซาเยน (Zayane) พระองค์ได้อภิเษกสมรสกับสมเด็จพระราชาธิบดีฮะซันที่ 2 เมื่อปี พ.ศ. 2504 และได้รับการเฉลิมพระนามเป็น เจ้าหญิงลัลลา ลาติฟะฮ์ ทั้งนี้ก็เพื่อป้องกันการสับสนกับเจ้าหญิงลัลลา ฟาฏิมะฮ์ พระชายาพระองค์แรกในสมเด็จพระราชาธิบดีฮะซันที่ 2 และเป็นพระญาติของเจ้าหญิงลัลลา ลาติฟะฮ์เอง
สมเด็จพระราชาธิบดีฮะซันที่ 2 และเจ้าหญิงลัลลา ลาติฟะฮ์ มีพระราชโอรส-ธิดาด้วยกัน 5 พระองค์ ได้แก่
หนึ่งในพระพี่น้องของพระองค์ คือ นายพลเมดบูฮ์ ฮัมมู อะมะฮ์ซูน (Medbouh Hammou Amahzoune) ถูกประหารพร้อมกับนายทหารระดับสูงอีก 9 นาย เนื่องจากมีส่วนร่วมในความพยายามก่อรัฐประหารสมเด็จพระราชาธิบดีฮะซันที่ 2 ในห้วงวันเฉลิมพระชนมพรรษาครบ 42 ปี ณ พระราชวังฤดูร้อน การประหารดังกล่าวได้รับการถ่ายทอดสดผ่านสถานีโทรทัศน์ของรัฐบาลเมื่อวันที่ 13 กรกฎาคม พ.ศ. 2514
หลังสมเด็จพระราชาธิบดีฮะซันที่ 2 เสด็จสวรรคต พระองค์ได้เสกสมรสกับมุฮัมมัด เมดีอูรี (Mohamed Mediouri) อดีตราชองครักษ์ของอดีตพระราชสวามี 
เมื่อต้นเดือนสิงหาคม พ.ศ. 2565 เจ้าหญิงลัลลา ลาติฟะฮ์ มีพระอาการพระประชวรและเข้ารับการรักษาในโรงพยาบาลในประเทศฝรั่งเศส จากนั้นสมเด็จพระราชาธิบดีมุฮัมมัดที่ 6 เสด็จพระราชดำเนินไปทรงเยี่ยมพระราชชนนี
สิ้นพระชนม์.
เจ้าหญิงลัลลา ลาติฟะฮ์ สิ้นพระชนม์ในกรุงราบัต ประเทศโมร็อกโก เมื่อวันที่ 29 มิถุนายน พ.ศ. 2567 พระราชพิธีพระศพจัดขึ้นเป็นการส่วนพระองค์ในวันเดียวกันนั้นเอง ณ อาคารโถงประดิษฐานพระศพมูเลย์ เอล-ฮัซซัน ตั้งอยู่ภายในพื้นที่พระราชวังหลวงกรุงราบัต สถานเอกอัครราชทูตและสถานกงสุลสหราชอาณาจักรในโมร็อกโกลดธงครึ่งเสาแสดงความอาลัยต่อการสิ้นพระชนม์ของเจ้าหญิงพระราชชนนี โดยสองประเทศแรกที่ได้ส่งสาส์นแสดงความอาลัยมายังสมเด็จพระราชาธิบดีคือ สหรัฐอาหรับเอมิเรตส์ และแอลจีเรีย
พระเจ้าไท่อู้

พระเจ้าไท่อู้  เป็นกษัตริย์รัชกาลที่ 9 แห่งราชวงศ์ชางในประวัติศาสตร์จีน ทรงครองราชย์ระหว่าง 1555 ปีก่อนคริสตกาล - 1480 ปีก่อนคริสตกาล ปีรัชกาลยาวนานถึง 75 ปี เมื่อ 1480 ปีก่อนคริสตกาล พระองค์สวรรคต พระเจ้าจงติง พระราชโอรสขึ้นสืบราชวงศ์
ปีรัชกาลของพระองค์ยาวนานที่สุดในราชวงศ์ชาง โดยในรัชสมัยของพระองค์การเก็บเกี่ยวผลผลิตทางเกษตรกรรมได้ผลดีมาก ในสมัยของพระองค์มีทูตจากชาติพันธุ์อื่น ๆ มาเจริญทางพระราชไมตรีด้วย
แกล้งจุ๊บให้รู้ว่ารัก (ไต้หวัน)

แกล้งจุ๊บให้รู้ว่ารัก   เป็นภาพยนตร์ของประเทศไต้หวัน แนวดราม่า นำแสดงโดย เจิ้งหยวนช่าง , หลินอีเฉิน, จางหย่งหัว และ ถังฉ่งเชิ่งออกอากาศทางช่อง ซีทีวี (ประเทศใต้หวัน) ในวันที่ 25 กันยายน ค.ศ. 2005 ถึง 12 กุมภาพันธ์ ค.ศ. 2006 ทุกอาทิตย์ เวลา 22.00 น. จำนวน 30 ตอน สำหรับประเทศไทยออกอากาศทาง ช่อง3 ทุกวันศุกร์ - เสาร์ เวลา 02.15 เริ่ม 22 มีนาคม - 13 มิถุนายน ค.ศ. 2008 และออกอากาศซ้ำ ทุกวันศุกร์ - อาทิตย์ เวลา 02.15 และ 01.30 เริ่ม 11 กันยายน ค.ศ. 2015
เรื่องย่อ.
เซียงฉินหญิงสาวที่มีใช้ความรักหล่อหลอมจื๋อซู่ชายที่เธอรัก ในช่วงปิดภาคเรียน เซียงฉินเกิดรักแรกพบกับเจียงจื๋อซู่นักเรียนชายที่มีไอคิว 200 เซียงฉินแอบหลงรักจื๋อซู่เป็นเวลานานถึง 2 ปี วันหนึ่ง เซียงฉินรวบรวมความกล้าบอกรักจื๋อซู่ นึกไม่ถึงว่าเซียงฉินราวกับถูกฟ้าผ่าเข้ากลางวันแสกๆ เธอถูกจื๋อซู่ปฏิเสธอย่างไม่มีเยื่อใย  เนื่องจากจื๋อซู่เป็นคนดังของโรงเรียน ทำให้เรื่องที่เซียงฉินบอกรักจื๋อซู่นั้นได้แพร่สะพัดไปทั่วโรงเรียน บ้านของเซียงฉินประสบภัยธรรมชาติ ทำให้พ่อและเซียงฉินต้องไปพึ่งพาอาศัยคนรู้จัก ทั้งสองเข้าพักที่บ้านของอาลี่เป็นการชั่วคราว ทำให้โศกนาฏกรรมที่สวรรค์ดลบันดาลได้เริ่มต้นขึ้น นึกไม่ถึงว่าอาลี่เป็นพ่อของจื๋อซู่ ทำให้เรื่องราวของเซียงฉินและจื๋อซู่ซึ่งใช้ชีวิตอยู่ใต้ชายคาเดียวกันได้เริ่มต้นขึ้น
เซียงฉินได้ทำลายชีวิตอันแสนสงบสุขของจื๋อซู่ ทำให้เรื่องราวต่างๆมากมายเกิดขึ้นในชีวิตของจื๋อซู่ แต่ด้วยความกล้าและจิตใจของเซียงฉิน ทำให้จื๋อซู่เปลี่ยนทัศนคติต่อคนรอบข้าง รวมทั้งตระหนักถึงโอกาส ทำให้โศกนาฏกรรมที่สวรรค์ดลบันดาลให้เกิดขึ้นนั้นไม่ใช่โศกนาฏกรรมอีกต่อไป ความรักค่อยๆก่อตัวขึ้นในจิตใจของหนุ่มสาวทั้งสอง
เทร์เรโฮต

เทร์เรโฮต  เป็นเมืองในรัฐอินดีแอนา สหรัฐอเมริกา ในวีโกเคาน์ตี ใกล้ชายแดนรัฐทางทิศตะวันตก ติดกับรัฐอิลลินอย จากข้อมูลประชากร ปี ค.ศ. 2010 เมืองมีประชากร 60,785 คน และในเขตมหานคร มีประชากร 170,943 คน เมืองเป็นที่ตั้งของสถาบันการศึกษาอย่าง ไอวีเทควิทยาลัยชุมชนแห่งรัฐอินดีแอนา และ มหาวิทยาลัยอินดีแอนาสเตต
ตอมาชุฟมาซอวีแยตสกี

ตอมาชุฟมาซอวีแยตสกี  เป็นเมืองเล็ก ๆ ตอนกลางของประเทศโปแลนด์ มีประชากร 67,159 คน ตั้งอยู่ในจังหวัดวุช (ตั้งแต่ ค.ศ. 1999) เมืองครอบคลุมพื้นที่ 41.3 ตร.กม.
ดีอาร์ 1

ดีอาร์ 1 เป็นสถานีโทรทัศน์แห่งชาติเดนมาร์ก ผลิตโดยการแพร่ภาพกระจายเสียงสาธารณะ ดีอาร์ เป็นสถานีโทรทัศน์แห่งแรกของประเทศเดนมาร์ก ออกอากาศครั้งแรกเมื่อวันที่ 2 ตุลาคม ค.ศ. 1951 วันนี้ ดีอาร์ 1 เป็นสถานีหลักในการรับชมข่าวและเหตุการณ์ที่เกิดขึ้นในปัจจุบัน แม้ว่าจะออกอากาศรายการประเภทบันเทิง และละคร เช่นเดียวกับเนื้อหาอื่น ๆ ที่เป็นข้อเท็จจริงและวัฒนธรรม
อือเลเตเวอึกซี

อือเลเตเวอึกซี  เป็นสถานีโทรทัศน์ประเทศฟินแลนด์ ดำเนินการโดยสถานีโทรทัศน์สาธารณะอือเล เป็นสถานีช่องแรกและช่องที่เก่าแก่ที่สุดของประเทศฟินแลนด์ รายการกว่าร้อยละ 70 ของสถานีเป็นรายการประเภทสารคดี ข่าวสาร หรือรายการการศึกษา ชื่อของสถานีเรียกกันทั่วไปว่า "อึกเกอเนน" (Ykkönen)
ประวัติ.
อือเลเตเวอึกซีออกอากาศครั้งแรกเมื่อวันที่ 1 มกราคม ค.ศ. 1969 เดิมมีชื่อว่าซูโอเมนเตเลวิซิโอ และออกอากาศเป็นระบบจอสีในคริสต์ทศวรรษ 1970 แล้วเปลี่ยนชื่อเป็นเตเว-โอห์เยลมาอึกซี ก่อนที่จะมาเปลี่ยนเป็นชื่ออือเลเตเวอึกซี
พอร์ตแบลร์

พอร์ตแบลร์  เป็นเมืองที่ใหญ่ที่สุดและเป็นสภาเทศบาลในเขตอันดามันของหมู่เกาะอันดามัน และเป็นเมืองหลวงของหมู่เกาะอันดามันและนิโคบาร์ ซึ่งเป็นดินแดนสหภาพของอินเดีย เมืองตั้งอยู่บนชายฝั่งทางทิศตะวันออกของเกาะเซาต์อันดามัน และเป็นทางเข้าสำคัญสู่หมู่เกาะ
โรงเรียนบางกอกพัฒนา

โรงเรียนบางกอกพัฒนา  เป็นโรงเรียนนานาชาติตั้งอยู่ในเขตบางนา กรุงเทพมหานคร ก่อตั้งขึ้นโดย โรซามันด์ สทูลเซิล ในปี พ.ศ. 2500 ปัจจุบันมีนักเรียนประมาณ 2,290 คน นักเรียนมีทั้งหมด 65 สัญชาติ ร้อยละ 20% เป็นนักเรียนชาวไทย และนักเรียนชาวอังกฤษร้อยละ 80% รวมถึงอาจารย์ผู้สอนที่คัดเลือกโดยตรงจากอังกฤษหรือจากโรงเรียนบางกอกพัฒนา
โรงเรียนบางกอกพัฒนา ถือเป็นโรงเรียนนานาชาติที่เก่าแก่ที่สุดและใช้หลักสูตรของอังกฤษที่เก่าแก่ที่สุดในประเทศไทย
ประวัติ.
วัตถุประสงค์ในการก่อตั้งในอดีตนั้นสร้างขึ้นเพื่อสอนหนังสือให้แก่ลูกหลานท่านทูตจากสหราชอาณาจักรที่มาอาศัยอยู่ในประเทศไทย ซึ่งในระยะแรกนั้นโรงเรียนฯ ตั้งอยู่ที่ถนนเพลินจิต ก่อนที่จะขยายมาอยู่ที่ช่องนนทรี และเมื่อประมาณ 17 ปีที่ผ่านมาได้ย้ายมาตั้งอยู่บริเวณปัจจุบันในซอยลาซาล สุขุมวิท เขตบางนา โดยเปิดสอนตั้งแต่ระดับอนุบาลจนถึงระดับไฮสกูล หรือมัธยมศึกษาปีที่ 6 มีนักเรียน 2,000 กว่าคน ส่วนใหญ่เป็นนักเรียนชาวต่างชาติ 80% จาก 50 กว่าประเทศ เป็นนักเรียนไทย 20%
สถิติจำนวนนักเรียนและอาจารย์.
ในปี 2553 นักเรียนมีทั้งหมด 65 สัญชาติ ส่วนใหญ่เป็นชาวอังกฤษร้อยละ 24% และมีนักเรียนไทยประมาณ 20%
เครือข่าย.
โรงเรียนบางกอกพัฒนาเป็นสมาชิกกลุ่ม Council of International Schools (CIS), New England Association of Schools and Colleges (NEASC) และ IB World School
บะอู้

บะอู้ ([ba̰ ʔú]; 26 พฤษภาคม พ.ศ. 2430 – 9 พฤศจิกายน พ.ศ. 2506) เป็นประธานาธิบดีคนที่ 2 แห่งสหภาพพม่า และเป็นผู้พิพากษาสูงสุดแห่งศาลฎีกาพม่า (พ.ศ. 2491–2495) และประธานาธิบดีพม่าตั้งแต่ 16 มีนาคม พ.ศ. 2495 – 13 มีนาคม พ.ศ. 2500 เขาเป็นสมาชิกคนหนึ่งของสันนิบาตเสรีภาพประชาชนต่อต้านฟาสซิสต์ เขาเป็นผู้พิพากษาสูงสุดแห่งศาลฎีกาพม่าภายใต้การปกครองของอังกฤษ ญี่ปุ่น และพม่า
ชูษี เชิญยิ้ม

ชูษี เชิญยิ้ม ชื่อเดิม ชำนาญ ไชยเสนา ชื่อจริง ชิติสรรค์ ไชยเสนา เกิดวันที่ 13 สิงหาคม พ.ศ. 2504 เป็นนักแสดงตลก นักแสดง ในคณะตลกเชิญยิ้ม 
ประวัติ.
ชูษี เชิญยิ้ม มีชื่อแต่แรกเกิดว่า ชำนาญ ไชยเสนา เกิดเมื่อวันที่ 13 สิงหาคม พ.ศ. 2504 ที่อำเภอชัยบาดาล จังหวัดลพบุรี พ่อได้ทิ้งไปตั้งแต่ท้องได้ 3 เดือน พอได้ขวบเศษ ๆ แม่จึงมีสามีใหม่ และได้ตั้งชื่อให้ พร้อมให้ใช้นามสกุล ด้วยความเป็นลูกคนโตจึงปากกัดตีนถีบจึง หาเก็บเศษเหล็ก ทองแดง เพื่อซื้อข้าวสาร ซื้อขนมเลี้ยงน้อง หลังจากเรียนจบ ป.4 เพื่อน ๆ จึงชวนไปประกวดร้องเพลง ถ้าชนะจะได้วิทยุ และเอาวิทยุไปขายเพื่อเอาเงินมาเลี้ยงดูน้อง ๆ และไปประกวดร้องเพลงครั้งแรกคือที่ สถานีวิทยุ จทล. (สถานีวิทยุจังหวัดทหารบกลพบุรี) จ.ลพบุรี รายการของ ประจวบ จำปาทอง ปรากฏว่าตกรอบ ด้วยแรงผลักดันของเพื่อนจึงไปประกวดอีกครั้งที่ 2 ของ ป๋า ส.รัตนะ ปรากฏว่าตกรอบอีกเช่นเคย เนื่องจากเอาเพลงเร็วไปร้องประกวดของ สังข์ทอง สีใส เพลง ร้อยทั้งร้อย จึงเสียเปรียบเพลงช้า และไปประกวดอีกเป็นครั้งสุดท้ายคือ เวที วศป. (สถานีวิทยุศูนย์การทหารปืนใหญ่) จ.ลพบุรี เจ้าของรายการคือ พร พรนารายณ์ ปรากฏว่าชนะเลิศด้วยเพลง รักคนชื่อน้อย ของ เพชร โพธาราม
หลังจากประกวดเสร็จ พร พรนารายณ์ จึงชวนไปอยู่ในวง โดยมีนักร้องดังประจำวงคือ สัญญา พรนารายณ์, นํ้าอ้อย พรวิเชียร, โรจน์ เมืองลพ, ศักดา ฟ้าอุทัย, แวว มยุรา, มิตร เมืองจันทร์, คมศร พรสุราษฏ์ หลังจากแสดงเสร็จ ชูษีได้ไปประจำอยู่สำนักงานวง พร พรนารายณ์ ปัดกวาดเช็ดถูร่วม 2 เดือน และตั้งชื่อให้ว่า ศักดิ์ศรี ศรีเมืองลพ และลาออกไปอยู่วงดนตรีของ ฉัตรทอง มงคลทอง อยู่ได้ 7 เดือน แล้วจนได้มาอยู่วงดนตรีของ สายัณห์ สัญญา ในตำแหน่งนักร้องและมือกลองในคณะ เรื่อยมาจากการเป็นมือกลองหน้าเวทีก็ซึมซับการเล่นตลกหน้าเวทีของบรรดาตลกในวง ก็ทำให้สามารถจำทุกมุกและร่วมเล่นหน้าเวทีด้วยบางคราว อาทิ จุ๋มจิ๋ม เข็มเล็ก และได้ลาออกจากวงดนตรีสายัณห์ สัญญา มาอยู่วง ศรชัย เมฆวิเชียร ในตำแหน่งตลกอย่างเต็มตัว โดยร่วมเล่นกับ ยอด นครนายก เล่นได้สักพักได้ลาออกมาเล่นตามคาเฟ่
คณะตลกที่ชูษีอยู่เป็นคณะแรก คือ คณะจันทร์จ๋า ต่อมาก็มาอยู่กับคณะหอมหวล และ คณะลำโพง จนได้มาเล่นอยู่กับคณะเชิญยิ้ม ยุคอวกาศ จนเชิญยิ้มแยกย้าย ชูษีจึงไปอยู่กับสีหนุ่ม อยู่ได้สักพักก็ลา ออกมาตั้งคณะของตัวเอง มีสมาชิกคือ เท่ง เถิดเทิง, โหน่ง ชะชะช่า, นุ้ย เชิญยิ้ม ต่อมา เปี๊ยก ปากน้ำโพธิ์ ได้ชวนไปอยู่คณะตลกของ เทพ โพธิ์งาม อยู่ได้ประมาณ 2 เดือนจึงลาออกเนื่องจากไม่ทันมุกของป๋าเทพ จึงไปอยู่กับ โน้ต เชิญยิ้ม ปรากฏว่าเข้าขากันดีเป็นอย่างมาก ต่อมาได้ลาออกไปตั้งคณะกับ ถั่วแระ เชิญยิ้ม ใช้ชื่อว่า ถั่วแระ-ชูศรี เชิญยิ้ม
ปัจจุบันเป็นเจ้าของคณะรำวง ชูษียิ้ม คอมโบ้ และเปิดช่องยูทูปชื่อ ชูษียิ้ม คอมโบ้ เพื่อโปรโมทผลงานเพลงของตนเองโดยใช้ชื่อในวงการว่า ชู ษียิ้ม
ซ่านยุ

พลเอก ซ่านยุ ([sáɰ̃ jṵ]; 3 มีนาคม ค.ศ. 1918 – 28 มกราคม ค.ศ. 1996) เป็นผู้บัญชาการทหารแห่งกองทัพพม่าและประธานาธิบดีสาธารณรัฐสังคมนิยมแห่งสหภาพพม่าตั้งแต่ 9 พฤศจิกายน ค.ศ. 1981 – 27 กรกฎาคม ค.ศ. 1988
ประวัติ.
ซ่านยุเป็นผู้มีเชื้อสายจีน เขาเกิดที่ Thegon ในสมัยบริติชราช เป็นลูกชายของ U San Pe พ่อชาวจีนฮากกา กับ Daw Shwe Lai แม่ชาวพม่า เขาเรียนแพทย์ที่วิทยาลัยการแพทย์ในมหาวิทยาลัยย่างกุ้งเป็นเวลา 2 ปี
เมื่อสงครามโลกครั้งที่สองปะทุขึ้น เขาเข้าร่วมกองทัพเพื่อทำหน้าที่เป็นเจ้าหน้าที่เยาวชนในขณะที่พม่าอยู่ภายใต้การยึดครองของญี่ปุ่น
เซน-ลวีน

เซน-ลวีน ([sèɪ̯ɰ̃ lwɪ̀ɰ̃]; 27 มกราคม ค.ศ. 1924 – 9 เมษายน ค.ศ. 2004) เป็นนักการเมืองชาวพม่าและนายพลเกษียณในกองทัพพม่า หลังซ่านยุลาออก เขาก็ดำรงตำแหน่งประธานาธิบดีพม่าเป็นเวลา 17 วันใน ค.ศ. 1988
เซน-ลวีนเข้าร่วมกองทัพเมื่อ ค.ศ. 1943 และได้เป็นคนสนิทของพลเอก เนวี่น เขาได้รับฉายา "คนชำแหละเนื้อแห่งย่างกุ้ง" จากการปราบปรามการประท้วงต่อเนื่องที่นำโดยนักศึกษาในเมืองหลวงอย่างโหดเหี้ยม เขามีส่วนต่อการปราบปรามผู้ไม่เห็นด้วยอย่างโหดเหี้ยม โดยเฉพาะการประท้วงต่อต้านรัฐบาลใน ค.ศ. 1962 ที่มีนักศึกษามหาวิทยาลัยถูกฆ่าประมาณ 20 คน
เสียชีวิต.
เซน-ลวีนในวันที่ 9 เมษายน ค.ศ. 2004 ที่โรงพยาบาลทั่วไปย่างกุ้งด้วยอายุ 80 ปีหลังเดินทางกลับจากสิงคโปร์ ซึ่งเป็นที่ที่เขาไปรักษาโรคกระเพาะ
มีการรายงานการเสียชีวิตของเขาในหนังสือพิมพ์ "Myanma Ahlin" แต่ไม่มีการระบุสาเหตุเสียชีวิต
เอ้โก

พลโท เอ้โก (19 กันยายน พ.ศ. 2464 – 26 กันยายน พ.ศ. 2549) เป็นรักษาการประธานาธิบดีพม่าตั้งแต่ 12 สิงหาคม พ.ศ. 2531 – 19 สิงหาคม พ.ศ. 2531 และเป็นผู้บัญชาการทหารสูงสุดแห่งกองทัพพม่า
เอ้โกเข้าร่วมกองกำลังติดอาวุธในวันที่ 20 เมษายน พ.ศ. 2495 เป็นร้อยตรี เขาได้รับการเลื่อนยศเป็นพลจัตวาวันที่ 2 เมษายน พ.ศ. 2519 และกลายเป็นรองเสนาธิการทหาร (กองทัพบก) เขาได้รับการเลื่อนยศให้เป็นพลตรีวันที่ 1 มกราคม พ.ศ. 2522 และเป็นพลโทเมื่อ 13 มีนาคม พ.ศ. 2524 และได้เป็นเป็นเสนาธิการทหาร (กองทัพบก) เอ้โกลาออกจากกองกำลังติดอาวุธของพม่าเมื่อวันที่ 19 กันยายน พ.ศ. 2524
มองมอง

มองมอง ([màʊ̯ɰ̃ màʊ̯ɰ̃]; 11 มกราคม พ.ศ. 2468 – 2 กรกฎาคม พ.ศ. 2537) เป็นประธานาธิบดีสหภาพพม่าคนที่ 7 ดำรงตำแหน่งตั้งแต่ 19 สิงหาคม พ.ศ. 2531 – 18 กันยายน พ.ศ. 2531 และยังเป็นนักเขียนชื่อดัง
มองมองรับผิดชอบงานด้านกฎหมายของพลเอกเนวี่น พ.ศ. 2501–2503 เมื่อเนวี่นทำรัฐประหารปี พ.ศ. 2505 มองมองได้เป็นผู้พิพากษาสูงสุด และเขาเป็นสมาชิกที่เป็นพลเรือนคนสำคัญของคณะกรรมการกลางพรรคโครงการสังคมนิยมพม่า เขามีบทบาทส่วนใหญ่ในการร่างรัฐธรรมนูญ พ.ศ. 2517 และการเปลี่ยนแปลงระบบการพิจารณาคดี เมื่อวันที่ 19 สิงหาคม พ.ศ. 2531 ท่ามกลางการประท้วงขนาดใหญ่ของประชาชน มองมองได้รับเลือกเป็นประธานาธิบดีและประธานพรรคโครงการสังคมนิยมพม่า การประท้วงต่อต้านรัฐบาลอย่างต่อเนื่องและการหยุดชะงักอย่างกว้างขวางส่งผลให้ทหารทำรัฐประหารอีกครั้งนำโดยพลเอกอาวุโส ซอมอง เมื่อวันที่ 18 กันยายน พ.ศ. 2531 หลังจากเขาได้อยู่ในอำนาจเป็นช่วงเวลาสั้น ๆ ในปี พ.ศ. 2531 มองมองหายไปจากสายตาของสาธารณชนแม้ว่าจะมีข่าวลือว่าเขาจะช่วยร่างกฎหมายว่าด้วยการเลือกตั้งทั่วไป พ.ศ. 2533
อาเนอา การ์ซิอา

อาเนอา วอนีกันน์ การ์ซิอา  เป็นนางแบบและนางงามชาวโดมินิกัน-อเมริกัน เธอเป็นรองชนะเลิศอันดับ 2 ในการประกวดมิสยูเอสเอ 2015 และเป็นผู้ชนะคนที่สามในการประกวดมิสแกรนด์อินเตอร์เนชันแนล เมื่อวันที่ 25 ตุลาคม พ.ศ. 2558 ณ กรุงเทพมหานคร ประเทศไทย ก่อนที่ภายหลังจะถูกปลดออกจากตำแหน่งเนื่องจากไม่สามารถปฏิบัติหน้าที่ได้
ชีวิตส่วนตัว.
อาเนอา การ์ซิอา เกิดในรัฐโรดไอแลนด์ สหรัฐอเมริกา คุณยายของเธอนำเธอไปเลี้ยงโดยเป็นผู้ปลูกฝังตัวเธอ อาเนอาเป็นผู้ชนะมิสโรดไอแลนด์ยูเอสเอ 2015 และเป็นตัวแทนรัฐโรดไอแลนด์ ในการประกวดมิสยูเอสเอ 2015 และสามารถคว้าตำแหน่งรองอันดับ 2 ในการประกวดมิสยูเอสเอ 2015 มาครองได้สำเร็จ ต่อมาเธอได้รับการแต่งตั้งให้เป็นมิสแกรนด์สาธารณรัฐโดมินิกัน เพื่อมาประกวดมิสแกรนด์อินเตอร์เนชันแนล 2015 ณ ประเทศไทย และเธอก็สามารถตำแหน่งมิสแกรนด์อินเตอร์เนชันแนล 2015 มาครองได้สำเร็จ แต่ต่อมาเธอถูกปลดออกจากตำแหน่งมิสแกรนด์อินเตอร์เนชันแนล ทำให้แคลร์ เอลิซาเบธ พาร์กเกอร์ รองอันดับ 1 ได้รับการแต่งตั้งให้ดำรงตำแหน่งแทน
การประกวด.
มิสยูเอสเอ 2015.
อาเนอาชนะเลิศมิสโรดไอแลนด์ยูเอสเอ 2015 จึงได้เป็นตัวแทนรัฐโรดไอแลนด์ ในการประกวดมิสยูเอสเอ 2015 ณ แบตันรูช รัฐลุยเซียนา ในการประกวดรอบตัดสิน วันที่ 12 กรกฎาคม พ.ศ. 2558 เธอคว้ารองชนะเลิศอันดับ 2 โดยผู้ชนะมิสยูเอสเอในปีนี้คือ "โอลิเวีย จอร์แดน" นางงามจากรัฐโอคลาโฮมา
มิสแกรนด์อินเตอร์เนชันแนล 2015.
อาเนอาได้รับการแต่งตั้งเป็นมิสแกรนด์สาธารณรัฐโดมินิกัน 2015 และเป็นตัวแทนประเทศสาธารณรัฐโดมินิกัน ในการประกวดมิสแกรนด์อินเตอร์เนชันแนลครั้งที่ 3 ซึ่งมีการเก็บตัวทำกิจกรรมที่จังหวัดตราด และอำเภออัมพวา จังหวัดสมุทรสงคราม ซึ่งการประกวดรอบสุดท้ายถูกจัดขึ้นในวันที่ 25 ตุลาคม พ.ศ. 2558 ณ อินดอร์สเตเดี้ยม หัวหมาก กรุงเทพมหานคร อาเนอาเป็นผู้ชนะตำแหน่งมิสแกรนด์อินเตอร์เนชันแนล 2015 เป็นผู้ชนะคนที่สามในการประกวดมิสแกรนด์อินเตอร์เนชันแนล โดยมีสาวงามจากออสเตรเลีย อินเดีย ฟิลิปปินส์ และไทยเป็นรองชนะเลิศตามลำดับ ต่อมาหลังจากดำรงตำแหน่งได้ 4 เดือน อาเนอาไม่สามารถปฏิบัติหน้าที่ได้ ทำให้ แคลร์ เอลิซาเบธ พาร์กเกอร์ รองชนะเลิศอันดับ 1 จากออสเตรเลีย มาดำรงตำแหน่งแทน
คิม ย็อง-ซุก

คิม ย็อง-ซุก (เกาหลี: ; ฮันจา: , เกิดเมื่อปี 1947) เป็นภรรยาคนแรกของ คิม จ็อง-อิล เธอเป็นลูกสาวของนายทหารระดับสูง คิม อิล-ซ็อง พ่อของคิม จ็อง-อิล ได้รับเลือกสรรให้เธอแต่งงานกับลูกชายของเขา ทั้งสอง
ได้เหินห่างมานานหลายปี ก่อนที่คิม จ็อง-อิล เสียชีวิต คิม ย็อง-ซุก มีลูกสาว สมรสกับ คิม ซุล-ซ็อง (เกิด 1974) เธอเป็นสุภาพสตรีหมายเลขหนึ่งของเกาหลีเหนือ ตั้งแต่ปี 1994 ถึง 2011
แปน นุต

สมเด็จแปน นุต  (1 เมษายน ค.ศ. 1906 - 18 พฤษภาคม ค.ศ. 1985) เป็นนักการเมืองชาวกัมพูชา เขาเป็นนายกรัฐรัฐมนตรีและมีส่วนร่วมในทางการเมืองของกัมพูชาในช่วงกัมพูชาในอารักขาของฝรั่งเศส เป็นนายกรัฐมนตรีประเทศกัมพูชาหลายครั้ง (1953, 1954-1955, 1958, 1961) ในสังกัดพรรคสังคมราษฎร์นิยม ในระบอบการปกครองราชาธิปไตยของพระบาทสมเด็จพระนโรดม สีหนุ เป็นนายกรัฐมนตรีถึง 6 สมัย ตั้งแต่วันที่ 31 มกราคม ค.ศ. 1971 ถึง 14 สิงหาคม ค.ศ. 1972
ฝั่ม หุ่ง

ฝั่ม หุ่ง (Phạm Hùng) เกิดเมื่อวันที่ 11 มิถุนายน 2455 – 10 มีนาคม 2531 เป็นนายกรัฐมนตรีเวียดนาม ตั้งแต่ปี 2530 ถึง 2531.
ชีวิต.
ฝั่ม หุ่ง เกิดเมื่อวันที่ 11 มิถุนายน 2455 ที่จังหวัดหวิญล็อง ทางสามเหลี่ยมปากแม่น้ำโขง ตอนใต้ของประเทศเวียดนาม ในปี 2473เขาเข้าร่วมพรรคคอมมิวนิสต์อินโดจีนของเวียดนามใต้ ในปี 2501 เขาได้รับการดำรงตำแหน่งเป็นรองนายกรัฐมนตรี
ในช่วงสงครามเวียดนาม เขาทำหน้าที่เป็นผู้บังคับการตำรวจเวียดกง นอกจากนี้เขายังทำหน้าที่เป็นปลัดกระทรวงมหาดไทย ก่อนที่เขาจะมาเป็นนายกรัฐมนตรี.
มารุต สาโรวาท

มารุต สาโรวาท เป็นนักแสดง ผู้กำกับละคร และ ผู้จัดละครชาวไทย (เกิด 1 กุมภาพันธ์ 2500) 
ประวัติ.
นายมารุต สาโรวาท เกิดในครอบครัวมุสลิม เป็นบุตรของนายฮัดจ์ยีเลื่อน สาโรวาท จบการศึกษาจาก คณะวารสารศาสตร์ มหาวิทยาลัยธรรมศาสตร์ เป็นเพื่อนรักกับ คุณโหน่ง วสันต์ อุตตมะโยธิน และป้าแจ๋ว ยุทธนา ลอพันธุ์ไพบูลย์
การเลือกตั้งทั่วไปในประเทศภูฏาน พ.ศ. 2556

ประเทศภูฏานมีการจัดการเลือกตั้งสภาผู้แทนราษฎรภูฏาน ขึ้นเมื่อวันที่ 31 พฤษภาคม ถึง 13 กรกฎาคม 2556  ผลที่ได้คือพรรคประชาธิปไตยประชาชน (พีดีพี) นำโดย เชอริง ต๊อบเกย์ ได้รับชัยชนะด้วยคะแนน 32 จาก 47 ที่นั่ง 
ส่วน จิกมี ทินเลย์ พรรคสหภูฏาน เป็นฝ่ายค้านในรัฐบาล ต๊อบเกย์การเลือกตั้งทั่วไปทั้งสองครั้งที่เกิดขึ้นในภูฏาน ตั้งแต่อดีต สมเด็จพระราชาธิบดีจิกมี ซิงเย วังชุก ที่ร่วมกันในการปฏิรูปประชาธิปไตยในประเทศ
รายชื่อแหล่งมรดกโลกในประเทศพม่า

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศพม่าทั้งสิ้น 2 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศพม่ามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 15 แห่ง ดังนี้ 
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
หมาน้อยผู้กล้าหาญ

หมาน้อยผู้กล้าหาญ เป็นการ์ตูนทีวีแอนิเมชันแนวสุขนาฏกรรมสยองขวัญถูกสร้างโดยจอห์น อาร์. ดิลเวิร์ธให้กับการ์ตูนเน็ตเวิร์คโดยเป็นส่วนหนึ่งของช่วงการ์ตูน การ์ตูนส์ ตัวละครหลักเป็นมานุษยรูปนิยมในรูปของสุนัขสีชมพูชื่อเคอเรจซึ่งอาศัยอยู่กับคู่สามีภรรยาสูงอายุในใจกลางของเมืองโนแวร์ ทั้งสามมักจะต้องเผชิญกับเคราะห์ร้ายอันแปลกประหลาดบ่อยครั้งซึ่งมักเกี่ยวข้องกับอาถรรพณ์หรือสิ่งเหนือธรรมชาติ การ์ตูนชุดนี้เป็นที่รู้จักในเรื่องของความตลกร้าย ความขบขันและบรรยากาศที่เกินจริง
ดิลเวิร์ธนำเสนอการ์ตูนสั้นให้กับแฮนนา บาร์บีราซึ่งฉายในช่วง"การ์ตูนหรรษา" การ์ตูนนี้ได้ทดลองฉาย (ชื่อตอน "The Chicken from Outer Space") โดยออกอากาศทางการ์ตูนเน็ตเวิร์คช่วงต้นปี ค.ศ. 1996 การ์ตูนสั้นได้รับการเสนอชื่อเข้าชิงรางวัลออสการ์ แต่แพ้เรื่อง"A Close Shave"จากวอลเลซแอนด์กรอมิต การ์ตูนเน็ตเวิร์คได้นำการ์ตูนสั้นจัดทำเป็นการ์ตูนทีวีแอนิเมชันซึ่งออกฉายตอนแรกเมื่อวันที่ 12 พฤศจิกายน ค.ศ. 1999 และตอนสุดท้ายในวันที่ 22 พฤศจิกายน ค.ศ. 2002 โดยมีการผลิตจำนวน 13 ตอนใน 4 ฤดูกาล ในระหว่างดำเนินรายการการ์ตูนชุดนี้ได้รับการเสนอชื่อเข้าชิงรางวัลโกลเดนรีลล์ 3 รางวัล และรางวัลแอนนี 1 รางวัล การ์ตูนชุดนี้ได้รับการยกย่องจากนักวิจารณ์และผู้ชมจำนวนมากและพัฒนาตามมาด้วยสื่อหลังการฉายซึ่งประกอบด้วยโฮมวิดีโอและของเล่นสะสม และมีการออกอากาศซ้ำอีกในบูมเมอแรงระหว่างปี ค.ศ. 2009 ถึง 2017
เรื่องราว.
เป็นเรื่อราวของสุนัขชื่อเคอเรจ (Courage) ซึ่งมีนิสัยขี้กลัว เป็นสุนัขที่ถูกทอดทิ้ง ต่อมาเมอเรียล แบกก์ (Muriel Bagge) ไปพบเข้า เธอจึงรับมันไปเลี้ยง เมอเรียลมีสามีชื่อยูสเทส แบกก์ (Eustace Bagge) มีนิสัยตระหนี่และชอบแกล้งเคอเรจตลอด พวกเขาทั้งสามอาศัยอยู่ในบ้านหลังเล็ก ๆในเมืองสมมติที่ชื่อว่า โนแวร์ (อังกฤษ:Nowhere) 
ในแต่ละตอนพวกเขาทั้งสามจะต้องเจอกับวายร้ายอย่างน้อย 1 คน มารบกวนหรือทำร้าย ส่วนใหญ่เป็นสัตว์ประหลาด มนุษย์ต่างดาว ปีศาจ นักวิทยาศาสตร์คลั่ง ซอมบี้ แวมไพร์ ผี เป็นหน้าที่ของเคอเรจที่จะต้องช่วยเหลือเจ้านายทั้งสองของมันให้ปลอดภัย
ตัวละครหลัก.
เป็นสุนัขสีม่วงถูกเก็บมาจากกองขยะ นิสัยขี้กลัวแต่ฉลาด เวลาเจอตัวร้ายประจำตอนมักจะร้องอุทานเสียงดัง บางครั้งในฉากจบของตอนจะหัวเราะอย่างบ้าคลั่ง รักเมอเรียลมาก
หญิงชรา รูปร่างอวบ ชอบดื่มชา เป็นผู้เก็บเคอเรจมาเลี้ยงจากกองขยะ มีนิสัยใจดี และใจเย็น แต่เวลาโกรธจะไม่ไว้หน้าใคร ยกเว้นเคอเรจ
สามีของเมอเรียล เป็นคนหัวล้าน รูปร่างผอม ขี้โมโห ตระหนี่ และเห็นแก่ตัว แต่ลึก ๆแล้วเป็นขี้กลัวยิ่งกว่าเคอเรจเสียอีก ชอบเรียกเคอเรจว่า "เจ้าหมาโง่" (อังกฤษ:Stupid Dog!) ท้ายเรื่องมักจะโดนตัวร้ายจับตัวไปตลอด
ศัตรู.
แคทซ์.
ลักษณะเป็นแมวสีแดงน่ารัก หน้าตาเจ้าเล่ห์ เป็นตัวร้ายที่จะปรากฏอยู่ในบางตอน
ดร.ซาลอสต์.
เป็นนักวิทยาศาสตร์ในสัญชาติโครเอเชีย-เซอร์เบีย อยู่กับหนู ที่หอพร้อมกับปืนใหญ่คู่ใจ เรียกว่า "Unhappy Cannonball"
บรรณารักษ์.
บรรณารักษ์เป็นตัวละครใน ตอน อาถรรพ์หนังสือ หรือ Wrath of Libarian
ราชินีแห่งน้ำดำ.
ราชินีแห่งน้ำดำ ซึ่งเป็นตัวละครกลายร่างเป็นไปได้อยู่กับเพื่อนกับอุสทีส แปรงร่างเป็นสัตว์ประหลาดได้
เลอ แคว็ก.
เลอแคว็ก เป็ด เป็นตัวละครตัวร้ายในบางตอน
มนุษย์หิมะ.
มนุษย์หิมะนักทดลอง ผู้ไม่พอใจกับโลกที่ร้อนขึ้น เป็นตัวร้ายที่ปรากฏในบางตอน
มา แบกก์ Ma Bagge.
แม่ของ ยูสเทส แบกก์ หัวล้านและทำธุรกิจเกี่ยวกับวิกผม รักเคอเรจมากกว่าลูกตัวเอง
แต่พอเคอเรจทำให้เสียแผนบ่อยๆเข้าก็เลยกลายเป็นศัตรูไปโดยปริยาย
รายการอ้างอิง.
<templatestyles src="Reflist/styles.css" />
คอเชวิแย

คอเชวิแย ( เป็นเมืองในเทศบาลคอเชวิแยทางตอนใต้ของประเทศสโลวีเนีย เมืองนี้มีเนื้อที่ 14.14 ตร.กม. และมีประชากรทั้งหมด 8,616 คน
สถานที่สำคัญ.
โบสถ์ประจำเขตแพริชในเมืองนี้อุทิศให้กับนักบุญบาร์โทโลมิว  และสังกัดสังฆมณฑลโรมันคาทอลิกแห่งนอวอเมสตอ เป็นอาคารรูปแบบสถาปัตยกรรมฟื้นฟูโรมาเนสก์ที่สร้างขึ้นระหว่างปี ค.ศ. 1887 ถึง 1903 บนที่ตั้งของโบสถ์เดิม
ราวแนนาคอโรชแก็ม

ราวแนนาคอโรชแก็ม  เป็นเมืองทางตอนเหนือของประเทศสโลวีเนียใกล้กับชายแดนประเทศออสเตรีย เมืองนี้มีเนื้อที่ 2.1 ตร.กม. และมีประชากรทั้งหมด 6,897 คน
ดามีร์ ดุกอนิช

ดามีร์ ดุกอนิช (21 กุมภาพันธ์ ค.ศ. 1988 —) เป็นนักว่ายน้ำชาวสโลวีน
ประวัติ.
ดุกอนิช จบการศึกษาจากมหาวิทยาลัยแคลิฟอร์เนีย เบิร์กลีย์ เขาได้เป็นตัวแทนของมหาวิทยาลัยในการแข่งขันชิงแชมป์มหาวิทยาลัยอเมริกาในปี ค.ศ. 2010 และได้รับเหรียญทองในประเภทกบ 100 เมตร
ในปี ค.ศ. 2008 ดุกอนิชได้เข้าร่วมการแข่งขันกีฬาโอลิมปิกฤดูร้อน 2008 เขาแข่งในประเภทกบ 100 เมตร และจบอันดับที่ 16 ของการแข่งขัน
ในปี ค.ศ. 2012 ในการแข่งขันว่ายน้ำชิงแชมป์โลก (25 เมตร) ที่อิสตันบูล เขาได้รับเหรียญเงินในประเภทกบ 50 เมตรและ 100 เมตร และเขาได้เข้าร่วมการแข่งขันกีฬาโอลิมปิกฤดูร้อน 2012 เขาแข่งในประเภทกบ 100 เมตร และจบอันดับที่ 18 ของการแข่งขัน
ในปี ค.ศ. 2015 ดุกอนิชได้เข้าร่วมการแข่งขันกีฬาทางน้ำชิงแชมป์ 2015 ที่คาซัน เขาแข่งในประเภทกบ 50 เมตร และจบอันดับที่ 5 ของการแข่งขัน ส่วนในประเภทกบ 100 เมตร เขาไม่ผ่านการคัดเลือกในรอบฮีทจึงทำให้จบอันดับที่ 17 ของการแข่งขัน
โบสถ์เซนต์จอร์จ (พทูย)

โบสถ์เซนต์จอร์จ  เป็นโบสถ์ในเมืองพทูย ทางตะวันออกเฉียงเหนือของประเทศสโลวีเนีย สร้างขึ้นในคริสต์ศตวรรษที่ 12 และได้รับการบูรณะใหม่ตามแบบสถาปัตยกรรมกอทิก ในคริสต์ศตวรรษที่ 15
จังหวัดชากัง

จังหวัดชากัง (เกาหลี: ; เอ็มอาร์: "Chagang-do") เป็นจังหวัดของประเทศเกาหลีเหนือ อยู่ทางทิศเหนือของประเทศ มีอาณาเขตทางทิศเหนือติดกับมณฑลจี๋หลินและมณฑลเหลียวหนิงของประเทศจีน ทิศตะวันออกติดกับจังหวัดรยังกังและจังหวัดฮัมกย็องใต้ ทิศใต้ติดกับจังหวัดพย็องอันใต้ และทิศตะวันตกติดกับจังหวัดพย็องอันเหนือ จังหวัดชากังก่อตั้งขึ้นใน ค.ศ. 1949 โดยแยกออกมาจากจังหวัดพย็องอันเหนือ เมืองหลวงของจังหวัดคือนครคังกเย ก่อน ค.ศ. 2019 จังหวัดชากังเป็นจังหวัดเดียวของประเทศเกาหลีเหนือที่นักท่องเที่ยวไม่สามารถเข้าไปเยี่ยมชมได้ ซึ่งอาจเป็นเพราะโรงงานอาวุธและโรงงานอาวุธนิวเคลียร์ที่ตั้งอยู่ในพื้นที่นั้น จนเมื่อ ค.ศ. 2019 นครมันโพก็เปิดให้นักท่องเที่ยวเข้าไปเยี่ยมชมได้ ในเดือนพฤษภาคม ค.ศ. 2018 จังหวัดชากังได้กลายเป็น "เขตปฏิวัติพิเศษซ็อนกุน" ที่เกี่ยวข้องกับการปกปิดอาวุธนิวเคลียร์และโรงงานอาวุธภายในจังหวัด
เขตการปกครอง.
จังหวัดชากังแบ่งเขตการปกครองออกเป็น 3 นคร ("si", "ชี") และ 15 อำเภอ ("gun", "คุน")
มูร์สกาโซบอตา

มูร์สกาโซบอตา  เป็นเมืองในทางตะวันออกเฉียงเหนือของประเทศสโลวีเนีย เป็นศูนย์กลางของเขตเทศบาลมูร์สกาโซบอตาใกล้กับแม่น้ำมูร์ในภูมิภาคเพร็กมูเรีย เมืองนี้มีเนื้อที่ 14.5 ตร.กม. และมีประชากรทั้งหมด 11,679 คน
แซนโทฟิลล์

แซนโทฟิลล์  เดิมเรียก ฟิลโลแซนทิน (phylloxanthin) เป็นรงควัตถุสีเหลืองที่พบในธรรมชาติ เป็นหนึ่งในสารกลุ่มแคโรทีนอยด์ มีสูตรเคมีคือ C40H56O2 คำว่า "แซนโทฟิลล์" มาจากคำในภาษากรีก ξανθός (xanthos แปลว่า "เหลือง") และ φύλλον (phyllon แปลว่า "ใบไม้") เนื่องจากพบเป็นแถบสีเหลืองบนแผ่นทดสอบที่ผ่านกระบวนการโครมาโทกราฟี
โครงสร้างโมเลกุล.
โครงสร้างโมเลกุลของแซนโทฟิลล์มีความคล้ายคลึงกับสารกลุ่มแคโรทีน แต่แซนโทฟิลล์มีอะตอมของออกซิเจน ในขณะที่แคโรทีนเป็นสารกลุ่มไฮโดรคาร์บอนที่ไม่มีออกซิเจน โดยออกซิเจนในแซนโทฟิลล์มีทั้งในรูปกลุ่มไฮดรอกซิล และ/หรือจับกับอะตอมไฮโดรเจนในรูปแบบอีพอกไซด์ (epoxide) ทำให้แซนโทฟิลล์มีขั้วมากกว่าแคโรทีน และก่อให้เกิดความแตกต่างเมื่อทดสอบด้วยกระบวนการโครมาโทกราฟี
แหล่งที่พบ.
แซนโทฟิลล์พบมากในพืชใบเขียว โดยมีส่วนช่วยในการปรับพลังงานแสงและเป็นสารระงับพลังงานส่วนเกินจากการสังเคราะห์ด้วยแสง (non-photochemical quenching) ตัวอย่างของพืชที่พบแซนโทฟิลล์มาก ได้แก่ มะละกอ ลูกท้อ ลูกพรุน ฟักทอง นอกจากนี้ยังพบในร่างกายและผลิตภัณฑ์จากสัตว์ เช่น ไข่ ไขมันและหนังสัตว์
จุดสีเหลืองที่จอตาที่เรียกว่า macula lutea เป็นผลมาจากลูทีนและซีอาแซนทิน ซึ่งร่างการใช้เพื่อปกป้องดวงตาจากรังสีอัลตราไวโอเลต แต่เนื่องจากสารสองชนิดนี้ไม่เกี่ยวข้องกับกลไกการมองเห็น จึงไม่ถูกเปลี่ยนรูปเป็นสารกลุ่มเรตินัล ลูทีนและซีอาแซนทินเชื่อว่ามีส่วนในการเกิดปรากฏการณ์แปรงไฮดิงเกอร์ (Haidinger's brush) ซึ่งเป็นปรากฏการณ์ที่ทำให้ดวงตารับรู้ถึงโพลาไรเซชันของแสง
รอเบิร์ต ชบอการ์

รอเบิร์ต ชบอการ์ (6 มีนาคม ค.ศ. 1989 —) เป็นนักว่ายน้ำชาวสโลวีน เขาได้เข้าร่วมการแข่งขันกีฬาโอลิมปิกฤดูร้อน 2012 เขาแข่งในประเภทผีเสื้อ 200 เมตร และจบอันดับที่ 24 ของการแข่งขัน
ประตูกล

ประตูกล  เป็นประตูบานพับหรือบานเลื่อนซึ่งติดตั้งไว้ในพื้นห้อง, บนเพดานห้อง, หรือบนพื้นเวทีของโรงละคร
โดยทั่วไปจะทำไว้ให้มีลักษณะกลมกลืนกับพื้นที่ที่ติดตั้ง ใช้เป็นทางเข้าสู่ห้องใต้ดิน, ห้องใต้หลังคา, ทางเดินลับ, หรือเป็นช่องทางให้นักแสดงขึ้นมาปรากฏตัวบนเวทีระหว่างการแสดงในโรงละคร
โคเปอร์

โคเปอร์ ([ˈkoːpəɾ]) หรือ กาโปดิสเตรีย  เป็นเมืองทางตะวันตกเฉียงใต้ของประเทศสโลวีเนีย ตั้งอยู่บนชายฝั่งทะเลเอเดรียติกและเป็นเมืองท่าการค้าของประเทศสโลวีเนีย
ภาษาราชการคือภาษาอิตาลีและภาษาสโลวีน มีประชากรทั้งหมด 24,996 คน และมีเนื้อที่ 13 ตร.กม.
อี ก็อน

พันเอก เจ้าชายอี ก็อน (เกาหลี: ; ฮันจา: ; อาร์อาร์: "Yi Geon"; เอ็มอาร์: "I Kǒn"; 28 ตุลาคม 2452 – 21 ธันวาคม พ.ศ. 2533) หรือพระนามในภาษาญี่ปุ่นว่า ริ เค็ง (; โรมาจิ: "Ri Ken") มีพระนามเมื่อแรกประสูติว่า อี ยง-กิล (เกาหลี: ; ฮันจา: ) ภายหลังใช้พระนามญี่ปุ่นว่า เค็นอิจิ โมโมยามะ (; โรมาจิ: "Momoyama Ken'ichi") เป็นเชื้อพระวงศ์เกาหลีที่รับราชการเป็นทหารม้าในกองทัพจักรวรรดิญี่ปุ่นช่วงสงครามโลกครั้งที่ 2
พระประวัติ.
เจ้าชายอี ก็อน เป็นพระโอรสในเจ้าชายอี คัง กับสนมช็อง และเป็นพระราชนัดดาในจักรพรรดิโคจง ในปี พ.ศ. 2461 พระองค์ถูกส่งตัวไปยังประเทศญี่ปุ่น และสำเร็จการศึกษาระดับประถมศึกษาจากโรงเรียนกากูชูอิง
ขณะที่พระองค์รับราชการทหารมียศเป็นร้อยเอก ก็ได้เสกสมรสกับโยชิโกะ มัตสึไดระ (; โรมาจิ: "Matsudaira Yoshiko"; 6 ตุลาคม พ.ศ. 2454 – 28 มิถุนายน พ.ศ. 2549) ธิดาของร้อยเอกยูตากะ มัตสึไดระ เมื่อวันที่ 5 ตุลาคม พ.ศ. 2474 ณ กรุงโตเกียว ทั้งนี้เธอเป็นพระญาติฝ่ายพระชนนีของเจ้าหญิงพังจา มกุฎราชกุมารีแห่งเกาหลี แต่ต่อมาพระองค์ได้หย่าร้างกับภริยาเดิมและสมรสใหม่กับโยชิโกะ มาเอดะ (; โรมาจิ: "Maeda Yoshiko") ในปี พ.ศ. 2494
เจ้าชายอี ก็อนสิ้นพระชนม์เมื่อวันที่ 21 ธันวาคม พ.ศ. 2533 ขณะมีพระชนมายุได้ 81 ปี การนี้เจ้าชายทากาฮิโตะ เจ้าชายมิกาซะได้เสด็จไปในพิธีปลงศพดังกล่าวด้วย
การทรงงาน.
พระองค์เข้ารับราชการทหารม้าแห่งกองทัพจักรวรรดิญี่ปุ่นมียศ "ร้อยตรี" เมื่อปี พ.ศ. 2473 ก่อนเลื่อนตำแหน่งเป็น "ร้อยโท" ในปี พ.ศ. 2475 และ "ร้อยเอก" ในปี พ.ศ. 2479 โดยพระองค์รับหน้าที่เป็นครูฝึกทหารม้าประจำโรงเรียนทหารอิมพีเรียล หลังจากนั้นจึงได้รับยศเป็น "พันตรี" ในปี พ.ศ. 2483, "พันโท" ในปี พ.ศ. 2486 จนสิ้นสงครามโลกครั้งที่สองเมื่อปี พ.ศ. 2488 พระองค์มียศที่ "พันเอก"
หลังสิ้นสงครามโลกครั้งที่สอง พระองค์ก็มิได้หวนกลับไปยังเกาหลีเลย และสูญเสียสถานะการเป็นเจ้าในปี พ.ศ. 2470 ตามคำสั่งของศูนย์บัญชาการสูงสุดของฝ่ายสัมพันธมิตร (Supreme Commander for the Allied Powers) และสามปีต่อมาพระองค์ได้ถือสัญชาติญี่ปุ่นและใช้พระนามว่า เค็นอิจิ โมโมยามะ
อี อู

พันเอก เจ้าชายอี อู (เกาหลี: ; ฮันจา: ; อาร์อาร์: "I U"; เอ็มอาร์: "Yi U"; ; โรมาจิ: "Ri Gū"; 15 พฤศจิกายน พ.ศ. 2455 – 7 สิงหาคม พ.ศ. 2488) เป็นเชื้อพระวงศ์เกาหลีที่รับราชการในกองทัพจักรวรรดิญี่ปุ่นช่วงสงครามโลกครั้งที่ 2
พระประวัติ.
เจ้าชายอี อู เป็นพระโอรสในเจ้าชายอี คัง ประสูติแต่สนมซูอิน และเป็นพระราชนัดดาในจักรพรรดิโคจง ต่อมาได้ถูกยกให้เป็นพระโอรสบุญธรรมของเจ้าชายอี จุน พระภาติยะในจักรพรรดิโคจง
พระองค์มีอุปนิสัยที่แตกต่างออกไปจากเจ้าชายอี ก็อน พระเชษฐา ด้วยยังธำรงความเป็นเกาหลีได้ดีกว่าจนเป็นพระโอรสองค์โปรดของพระชนก ขณะที่พระเชษฐาเสกสมรสกับสตรีสามัญชาวญี่ปุ่น พระองค์ได้เสกสมรสกับสตรีเกาหลีชื่อ พัก ชัน-จู (11 ธันวาคม 2457 – 13 กรกฎาคม 2538) หลานสาวของมาร์ควิสพัก ย็อง-ฮโย พระภัสดาในเจ้าหญิงย็องฮเย 
เจ้าชายอี อู และพัก ชัน-จูมีพระโอรสด้วยกัน 2 พระองค์ คือ 
การทรงงาน.
เจ้าชายอี อู รับราชการทหารในกองทัพจักรวรรดิญี่ปุ่นเมื่อวันที่ 25 ตุลาคม พ.ศ. 2476 แรกเริ่มพระองค์ประจำการในประเทศจีนในตำแหน่ง "ร้อยตรี" ก่อนเลื่อนขึ้นเป็น "ร้อยโท" เมื่อวันที่ 25 ตุลาคม พ.ศ. 2478, "ร้อยเอก" เมื่อวันที่ 1 มีนาคม พ.ศ. 2481, "พันตรี" เมื่อวันที่ 15 ตุลาคม พ.ศ. 2484 และ "พันโท" เมื่อวันที่ 10 มิถุนายน พ.ศ. 2487 ตามลำดับ
ในปี พ.ศ. 2488 พระองค์ได้ย้ายไปประจำการที่ฮิโระชิมะ ล่วงมาวันที่ 6 สิงหาคมปีเดียวกันนั้น พระองค์ได้รับบาดเจ็บสาหัสจากการระเบิดปรมาณู และสิ้นพระชนม์ในวันต่อมา ณ สถานีพยาบาล หลังสิ้นพระชนม์พระองค์ได้รับการปูนบำเหน็จหนึ่งชั้นยศขึ้นเป็น "พันเอก"
เมื่อสิ้นการปลงศพ พันโทฮิโระชิ โยะชินะริ (; โรมาจิ: "Yoshinari Hiroshi") นายทหารผู้ช่วย ได้กระทำเซ็ปปุกุเนื่องจากไม่สามารถรักษาพระชนม์ชีพของเจ้าชายไว้ได้ ครั้นสิ้นสุดสงครามโลกครั้งที่ 2 พระศพของเจ้าชายอี อูได้ถูกเคลื่อนย้ายกลับไปยังมาตุภูมิที่ประเทศเกาหลีใต้ และฝังพระศพที่ฮึงว็อนเมื่อวันที่ 15 สิงหาคม พ.ศ. 2488
รายพระนามและชื่อบุคคลที่ทรงอิทธิพลที่สุดในโลกของฟอบส์

บุคคลที่ทรงอิทธิพลที่สุดในโลก  เริ่มจัดทำสถิติขึ้นในปี 2552 นิตยสารฟอบส์ รวบรวมรายชื่อบุคคลที่ทรงอิทธิพลที่สุดในโลกเป็นประจำทุกๆปี.บุคคลที่ทรงอิทธิพลที่สุดในโลกประจำปี 2563 (10 อันดับ)
10 อันดับผู้ทรงอิทธิพลที่สุดในแต่ละปี.
"หมายเหตุ: ไม่ปีการจัดอันดับในปี 2560 และ 2562"
นอวากอรีตซา

นอวากอรีตซา ([ˈnɔ̀ːʋa ɡɔˈrìːt͡sa]) เป็นเมืองและเทศบาลทางตะวันตกของประเทศสโลวีเนียใกล้กับชายแดนประเทศอิตาลี เมืองนี้มีเนื้อที่ 309.0 ตร.กม. และมีประชากรทั้งหมด 32,763 คน
สำนักงานมาตรฐานผลิตภัณฑ์อุตสาหกรรม

สำนักงานมาตรฐานผลิตภัณฑ์อุตสาหกรรม (สมอ.)  เป็นส่วนราชการระดับกรม ในสังกัดของกระทรวงอุตสาหกรรม จัดตั้งขึ้นตามพระราชบัญญัติมาตรฐานผลิตภัณฑ์อุตสาหกรรม พ.ศ. 2511 มีอำนาจหน้าที่ในการทดสอบ วิจัย วิเคราะห์ พัฒนาและรับรองผลิตภัณฑ์สินค้าอุตสาหกรรมให้ได้มาตรฐาน หรือที่รูัจักในชื่อ "มาตรฐานผลิตภัณฑ์อุตสาหกรรม" (มอก.)
ประวัติ.
สำนักงานมาตรฐานผลิตภัณฑ์อุตสาหกรรม หรือ สมอ. จัดตั้งขึ้นเมื่อวันที่ 1 มกราคม พ.ศ. 2512 ตามพระราชบัญญัติมาตรฐานผลิตภัณฑ์อุตสาหกรรม พ.ศ. 2511 โดยมีอำนาจหน้าที่ในการทดสอบ วิจัย วิเคราะห์ พัฒนาและรับรองผลิตภัณฑ์สินค้าอุตสาหกรรมให้ได้มาตรฐาน หรือ มอก. ซึ่งเป็นคำย่อมาจาก "มาตรฐานผลิตภัณฑ์อุตสาหกรรม" หมายถึง ข้อกำหนดทางวิชาการที่กำหนดขึ้นเพื่อเป็นแนวทางแก่ผู้ผลิตในการผลิตสินค้าให้มีคุณภาพในระดับที่เหมาะสมกับการใช้งานมากที่สุด
รายชื่อแหล่งมรดกโลกในประเทศลาว

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศลาวทั้งสิ้น 4 แหล่ง ประกอบด้วยแหล่งมรดกโลกทางวัฒนธรรม 3 แหล่ง และแหล่งมรดกโลกทางธรรมชาติ 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศลาวมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 2 แห่ง ดังนี้
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"